L’Ajuntament de Burjassot publica els criteris per a formar part de la Clavaria de Sant Roc 2022-2023
2025-07-24

En ban emés des de l’Alcaldia, l’Ajuntament de Burjassot ha fet públics els criteris per a formar part de la Clavaria de Sant Roc 2022-2023, així com per a l’elecció del clavari major. L’anunci municipal contempla que, per a constituir la comissió, farà falta la inscripció d’almenys 15 clavaris. Els principals requisits per a convertir-se en clavari de Sant Roc passen per estar empadronat a Burjassot i tindre complits els 18 anys.

BAN MUNICIPAL

En l’elecció del clavari major, tindran prioritat aquells sol·licitants que no hagen sigut clavaris majors amb anterioritat. En cas que es presente més d’un candidat, la forma d’elecció serà mitjançant sorteig de tots els interessats, introduint-se els noms de tots els candidats en un recipient i extraient posteriorment un paper en el qual apareixerà el nom del nou clavari major. Aquest sorteig tindrà lloc el dia 9 d’agost de 2022, a les 19.00 hores, en el Saló de Plens de l’Ajuntament de Burjassot.

El termini de presentació de les sol·licituds, que han de formalitzar-se per Registre d’Entrada a l’Ajuntament de Burjassot, bé telemàticament a través de la Seu Electrònica o bé presencialment en el Servei d’Atenció Ciutadana (SAC) amb cita prèvia, romandrà obert del 4 de juliol al 8 d’agost de 2022, tots dos inclusivament.